**Mankolan koulun vanhempainyhdistyksen hallituksen kokous Pöytäkirja**

**Aika** 09.01.2023 klo 17.30

**Paikka**  Mankolan yhtenäiskoulu, opettajainhuone

**Paikalla** Elina Lapinlampi puheenjohtaja, Piia Takala, Maiju Maukonen, Johanna Harju, Mervi Turunen, Hannamari Pitkänen, Kirsi Sipola, Kati Riivari, Pipsa Teerijoki, Marisa Toivonen ja Riikka Lamminpää kokouksen sihteeri. Teamsin kautta Elina Luomala.

**1.Kokouksen avaaminen**

Puheenjohtaja Elina Lapinlampi avasi kokouksen klo17.42.

**2.Kokouksen laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3.Rehtorin kuulumiset**

Koulun 10-vuotisjuhlista jäi hyvä mieli sekä henkilökunnalle, että vanhemmille ja juhlan ajoitus oli oikein hyvä joululomaa ajatellen. Katse kääntyy koulussa jo kovasti kevääseen. Päätökset ensi syksyn säästöistä tulevat tammikuun aikana. Syksyllä on tulossa 7 rinnakkaisluokkaa seiskoja, ykkösluokkalaisia yksi luokka ja vitosia 4 rinnakkaisluokkaa. Saksanluokat yhdistyvät yhdeksi luokaksi, kun Savulahden saksan opiskelijat tulevat Mankolaan. Opettajat pysyvät näillä näkymin samoina, muutoksia ei ole tiedossa. Kaikki kasit lähtevät Helsinkiin 10.1. Talvisirkukseen kulttuurireissuun. Kasien vanhempainilta on tulossa tammikuussa ja talviliikuntatapahtuma ennen hiihtolomaa, sekä myös kulttuurikompassiretkiä. Varjovaalit järjestetään presidentinvaalien aikaan historian ja yhteiskuntaopin opettajien toimesta ainakin yläkoululaisille, mahdollisesti pienemmillekin.

**4.Tulevien tapahtumien läpikäynti**

Tammikuun kiusaamisiltaan 24.1.2024 klo18-19 tulee Ankkuritiimi kertomaan kiusaamisesta ja siihen puuttumisesta vanhempien näkökulmasta, tässä samassa yhteydessä on kasien vanhempainilta. Kouluterveydenhoitajilta kysytään, mitä kiusaamisasiaan on vastattu kouluterveyskyselyissä ja tulokset ovat esillä kiusaamisillassa. Kiusaaminen voi olla rikos, somekiusaaminen ja miten puuttua kiusaamiseen ovat aiheena kiusaamisillassa. Paikkana on joko auditorio tai ruokala tilavarauksista riippuen.

Ystävänpäivädisco järjestetään alakoululaisille keskiviikkona 14.2.2024 klo18-19. Kesto on hyvä olla hieman lyhyempi, kuin viime vuonna, koska lopuksi esiintyi levottumuutta. Järjestelyt aloitetaan klo17. Lapsille voisi selvittää hieman, mikä on disco. Siitä oli edellisvuonna epäselvyyttä, kun eivät ymmärtäneet käsitettä, myös nimeä voisi mahdollisesti muuttaa. Letkajenkka/ tanssiesitys olisi kiva, sillä saisi lapset ehkä tanssimaan mukaan. Koristellaan ilmapalloilla, ne olivat suosittuja edelliskerralla. Ilmapallopumppuja voisi olla enemmän, kuin kaksi, jos niitä löytyy. Discopalloja voisi myös tuoda. Just dance voisi olla myös hauska, mutta siinä voi tulla tekijänoikeuskysymyksiä. Lapsilta pyydetään myös ideoita ja ajatuksia discoa varten. Oppilaat tekevät mainoksia, mistä käy ilmi, mitä discossa tehdään. Mahdollisesti espanjan ryhmä / 6CD voisi olla mukana järjestelyissä, näitä kysytään. Siivousryhmän olisi hyvä olla isompia oppilaita, jotta jaksavat siirrellä pöytiä. Kioskeja/myyntipisteitä voisi olla useampi, kuin yksi. Oppilaita tarvittaisiin aika iso porukka, jotta saadaan kaikki järjestelyt hoidettua. Oppilaskunta hoitaa laput eri alueille discossa, esim. ”ruokailualue” ym. Apukäsiä ja muita vanhempia tarvitaan myös mukaan järjestyksenvalvojiksi, Kirsi laittaa tästä viestiä Mankeli viestii -ryhmään. Toivebiisejä voisi oppilaat laittaa jo etukäteen ennen tapahtumaa. Joku porukka oppilaita voisi opetella jotain liikkeitä ja toimia esitanssijana. Johanna hommaa ilmapalloja.

Tapahtumatiedotus voisi toimia niin, että oppilaskunta kirjoittaa tiedotteen helmikuun alussa ja Piia toimittaa sen Wilma – viestillä, muistutusviesti saman viikon alussa. Koululaisten tekemiä koristeita voisi kiinnittää jo etukäteen, jos vaan on mahdollista. Teippejä (vahvaa) ja saksia saa koululta, Piia hoitaa ne esille. Elina tuo narua ilmapalloja varten. Johanna hommaa tikkareita palkinnoksi kilpailuihin. Whatsappissa voisi tehdä kyselyn, ketkä vanhemmat pääsevät auttamaan paikalle ja mihin aikaan. Koululla kysellään, miten paljon oppilaita olisi tulossa osallistumaan discoon.

Yläkoululaiset ovat myös toivoneet discoa, mutta vanhempainyhdistyksen porukka ei ole siihen kovin innokas järjestäjiksi/järjestyksenvalvojiksi. Ehkä sitten jatkossa voisi olla mahdollista seiskaluokille järjestettävä disco, jotta osallistujamäärä ei kasva liian suureksi ja järjestyksenvalvonta liian haastavaksi. Yläkoulun discon voisi jatkossa myös mahdollisesti järjestää nuoret yrittäjät -kurssin porukka, kunhan sellainen kurssi taas toteutuu.

Tanssiaiset järjestetään 16.4.2024. Unelmien päivä olisi tarkoitus järjestää loppukeväästä, yläkoulun ja alakoulun oppilaskunnat voisivat pohtia toiveohjelmaa, tämän voisi aloittaa mielellään hyvissä ajoin. Unelmien päivän voisi toteuttaa yhden tai kahden päivän tapahtumana, ohjelmasta riippuen. Eppujen tutustumispäivä 21.5.2024, seiskojen 22.5.2024 ja vitosten 23.5.2024. Mietittiin tietopakettia (ainakin Mankelin toiminnasta) Pedanettiin, jotka olisi tarkoitettu lähetettäväksi erityisesti uusille epuille, vitosille ja seiskoille. Vihreä Wilma -tapahtuma tulossa myös keväällä, toukokuussa. Toukokuun alun kokoukseen voisi pyytää biologian opettajaa/ sijaista paikalle.

**5.Talousasiat**

Mankelin tilin saldo on 09.01.2024 10278,30euroa.

Tilitapahtumat:

9.1.2024 Luomala Elina piparijahti -17,99€

4.1.2024 Nordea -24,53€

12.12.2023 K-Market Kymppi arvontapalkinto + mariannet joulumyyjäisiin -80,00€

5.12.2023 Nordea -24,76€

24.11.2023 Piia Takala joulukalenteripiimät -2,70€

13.11.2023 Satu Poikonen jälkkäri, tikkarit -18,80€

Haetaan kaupungilta perusavustusta sekä Unelmien päivään tapahtuma-avustusta.

**6.Muut asiat**

Maijulle ja Pirkolle hankitaan jotkut kiitospalkinnot kovasta työstä 10-vuotisjuhlajärjestylyihin liittyen.

**7.Seuraava kokous**

Seuraava kokous 12.03.2024 klo17.30.

**8.Kokouksen päättäminen**

Puheenjohtaja päätti kokouksen klo 19.27.